Sesde bondeltjie vreugde vir dié bekende sangerDie foto wat Steve Hofmeyr saam met die plasing op Facebook gedeel het Steve Hofmeyr (52) en sy vrou Janine (38) het Sondag aangekondig dat hulle in Julie 2017 ŉ bondeltjie vreugde in die wêreld gaan verwelkom. “Die geboorte van ‘n Kind het die wêreld vir altyd verander. Daarom kies ons Kersdag om jou te nooi na Romy-Lee se 1ste verjaarsdag op 1 Julie 2018,” het Steve op sy Facebook-blad geskryf. “Ons s’n is steeds ‘n risikogeval. Dalk nog ‘n wonderwerk. Julle het haar vir ons gebid. Ons dankbaarheid en opgewondenheid is perkeloos vandag. Die grootste Kersgeskenk ooit. Dankie.” Hofmeyr het drie kinders wat buite-egtelik gebore is, Charissa (28), Armand (26) en Devon (22). Hy het ook twee kinders, Sebastian (14) en Benjamin (12) saam met sy vorige vrou, Natasha Sutherland. Steve en Janine sal in Januarie drie jaar getroud wees.